Държавен вестник, бр. 75, 2003 г., стр. 13

Б Р О Й  75
Д Ъ Р Ж А В Е Н   В Е С Т Н И К
С Т Р .  13
МИНИСТЕРСТВО
НА ЗДРАВЕОПАЗВАНЕТО
НАРЕДБА № 15
от 13 август 2003 г.
за утвърждаване на медицински стандарт
“Гръдна хирургия”
Член единствен. (1) С тази наредба се утвър-
ждава медицински стандарт “Гръдна хирургия”
съгласно приложението.
(2) Дейността по гръдна хирургия се осъщес-
твява при спазване на стандарта по ал. 1 и се
изпълнява от всички лечебни заведения, в кои-
то се осъществява дейност по гръдна хирургия.
Заключителна разпоредба
Параграф единствен. Тази наредба се изда-
ва на основание чл. 6, ал. 1 от Закона за лечеб-
ните заведения.
За министър: Л. Куманов
Приложение
към член единствен
Медицински стандарт по гръдна хирургия
Въведение
Медицинският стандарт по гръдна хирургия е изгра-
ден на основата на разработения от Европейската асоци-
ация по сърдечна и гръдна хирургия и Европейското
дружество на гръдните хирурзи, Eвропейски стандарт по
гръдна хирургия (Лисабон, 2001 г.). Последният предс-
тавлява професионалното виждане за изискванията и
организацията на гръдната хирургия и е плод на двуго-
дишна работа на голям брой европейски гръдни хирур-
зи, обединени в посочените професионални организа-
ции. Медицинският стандарт по гръдна хирургия е съоб-
разен със съществуващите у нас други стандарти (Меди-
цински стандарти по хирургия и Медицински стандарт
по анестезия и интензивно лечение) и специфика.
В Европа гръдната хирургия се развива като специ-
алност по различен начин, като в някои страни е субспе-
циалност на кардиоторакалната хирургия или е част от
общата хирургия. Напоследък в повечето европейски
страни тя се профилира като отделна специалност. У нас
специалността “Гръдна хирургия” е самостоятелна про-
филна специалност. Европейската асоциация по сърдеч-
на и гръдна хирургия утвърди в Регистъра на европейс-
ките специалности специалността “Торакална хирургия”,
която се присъжда след изпит от Европейския борд на
торакалните и кардиоваскуларните хирурзи.
Проблемите на гръдната хирургия в Европа като
относително “нова” специалност се дължат на “разсей-
ване” на пациентите в различни хирургични звена с обем
на дейност от 10 до 1000 операции на година. Очевидно
в тях опитът в областта на гръдната хирургия, както и
резултатите от лечението варират значително. През
последните години в България се наблюдава негативна
тенденция в тази посока. Правят се опити за оператив-
но лечение на интраторакални заболявания в звена без
материална и кадрова обезпеченост за това. В резултат
на това следоперативните резултати (особено при бе-
лодробния карцином) са незадоволителни с голям брой
експлорации и тежки усложнения. Възпрепятства се
достъпът на пациенти към специализираните клиники
и се насочват само запуснати случаи или такива, при
които са възникнали следоперативни усложнения.
Европейската асоциация по сърдечна и гръдна хи-
рургия и Европейското дружество на гръдните хирурзи
считат, че за подобряване на резултатите от нашата ра-
бота са необходими ефективни организационни мерки.
Те се състоят в създаване на профилирани гръднохирур-
гични екипи и с оглед цена-полза на медицинските услу-
ги включват елемент на централизация. Това е лесно
осъществимо, тъй като индикациите за оперативно ле-
чение при гръднохирургичните болни са най-често пла-
нови. Стратегически териториално разположени, огра-
ничен брой специализирани звена по гръдна хирургия ще
осъществяват висококвалифицирана помощ за нуждае-
щите се в отделните европейски държави. У нас има
изградени такива структури, които отговарят на необхо-
димите изисквания и чиито ресурси поради споменатото
“разсейване” на пациентите не се използват ефективно.
Относително малките разстояния в България допълни-
телно благоприятстват препоръчваната централизация.
Медицинският стандарт по гръдна хирургия не ог-
раничава практикуването на специалността “Гръдна хи-
рургия” само в досега съществуващите специализира-
ни структури. Всяка структура, която изпълни изисква-
нията на Медицинския стандарт по гръдна хирургия,
може да бъде определена за специализирана в областта
на гръдната хирургия. Освен това за оптимизиране на
резултатите от оперативното лечение на гръднохирур-
гичните болни ще допринесе и адекватният контрол на
качеството. Той обхваща включването на клиниките и
отделенията по гръдна хирургия или отделни хирурзи в
Европейския регистър по гръдна хирургия, риск стра-
тификацията, взаимния доброволен одит, наличието на
обратна връзка за оперативните резултати на всеки хи-
рург, непрекъснатото регулирано обучение, ресертифи-
кацията и др.
1. Дефиниция на гръдна хирургия
1.1. Гръдната хирургия обхваща познанието, техни-
ческите умения и преценката, необходими за адекват-
ната диагностика и лечение на хирургичните болести
на гръдния кош. Научната база включва, но без да се
ограничава само до тях, болестите на гръдната стена,
плеврата, белите дробове, трахеята и бронхите, медиас-
тинума, диафрагмата и хранопровода. Гръдната хирур-
гия изисква задълбочени познания по анатомия, физи-
ология, образна диагностика, органна функционална
диагностика, полуинвазивни и инвазивни изследвания,
предоперативна оценка, следоперативни грижи, интен-
зивни грижи, травматология, онкология и трансплан-
тология. Опитът от участие в мултидисциплинарни
терапевтични протоколи също е от значение.
1.2. Клинична компетентност
1.2.1. Компетентността в гръдната хирургия озна-
чава устойчиво, адекватно и умело решаване на гръд-
нохирургичните проблеми. Това изисква натрупването
на опит от активното лечение на болестите на гръдния
кош и редовно участие в специализирани срещи, сим-
позиуми и конгреси.
1.2.2. Участието в научна и преподавателска дей-
ност е задължително за лекарите в клиники по гръдна
хирургия.
1.2.3. Гръдните хирурзи са специално квалифицира-
ни в лечението на хирургичните усложнения при болес-
ти на гръдния кош. Те са подготвени да подпомогнат
решаването на проблеми в областта на гръдната пато-
логия, произлезли в хода на лечението на тези болести,
от специалисти по вътрешна медицина, педиатрия, гас-
троентерология, неврология, онкология, травматоло-
гия, трансплантология и др.
1.2.4. Гръдният хирург активно участва във всички
етапи на диагностично-лечебния процес. Това включва
изследване на пациентите, вземане на решение относ-
но индикацията за операция при всеки отделен случай,
поддържане на високоспециализиран оперативен екип,
способен да извърши необходимата операция при все-
ки пациент, както и да осигури адекватното му следо-
перативно наблюдение.
1.2.5. Гръдната хирургия включва всички открити,
ендоскопски и видеоасистирани оперативни намеси и
манипулации при деца и възрастни:
(1). Операции с резекция, реконструкция, сутура и
биопсия на бял дроб.